Handvol Kaapse ouers eis dat skole sluit | Netwerk24
"Kyk wat het sy gedoen, dis sý wat dit gedoen het," het die dodelik gewonde Kirvan Fortuin aan sy vriende gesê, toe hy met die meisie styf in sy arms by die wendyhuis instap.
Die inperking het die getal plaasaanvalle en plaasmoorde skerp laat daal, maar noudat mense weer vryelik kan rondbeweeg, is dié misdaad terug na die vlakke waarop dit in 2019 was.
Slagoffers vertel van gru-aanvalle
Terwyl die regering swyg oor misdaad teen boere, word booswigte toenemend wreder, skryf Hendrik Hancke.
Chiliboy: 'Stelsel verraai swart spelers'
Transformasie misluk. Die stelsel misluk. En vir swart rugbyspelers is dit 'n nagmerrie.
Pro16 kan Cheetahs, Kings se ligte afsit
Die Cheetahs en Kings kan uit die Pro14-reeks geskop word as Suid-Afrika se vier top-rugby-franchises hulle by 'n vergrote reeks sou aansluit.
Notshe: 'Ek gedy buite Fleck se boksie'
Robbie Fleck se voorskriftelikheid het hom laat voel hy's in 'n boks gedruk om te speel soos sy breier by die Stormers vereis.
Jan Taks kyk hoe hy rykes kan belas
Dis wéér ryker belastingbetalers wat die spit sal afbyt vir die bykomende R40 miljard wat die regering oor die volgende vier jaar wil insamel om sy boeke beter te laat lyk.
Vertragings by hawe kos uitvoerders miljoene ekstra
Vertragings en opeenhopings by die Kaapstad-hawe kos vrugte-uitvoerders miljoene rande ekstra en kan die gehalte van vrugte verswak.
Lugdienste sukkel om staande te bly
Geen lugdiens kan 'n diens verskaf en staande bly met die huidige reisbeperkings in Suid-Afrika nie, sê die vervoerekonoom Joachim Vermooten.
Die jag is oop
Die woedevlaag oor koloniale standbeelde verdring haas enige ander oorweging, skryf Melvyn Minnaar.
Onthou: Dié krisis is een van drie . . .
Is ons op hierdie klein planeet op weg na die einde van alles of na 'n nuwe begin van alles, skryf Amie van Wyk.
Rapport sê: Ons mooi platteland kán floreer; sal dit?
Dit word gereeld gesê dat Suid-Afrikaners in hul hart plattelanders is.
Bakkes vat vir oulaas afdraaipaaie na binne
In die byna 50 'heerlik outobiografiese onthoue' in 'Erfgeld is swerfgeld' vat C. Johan Bakkes telkens 'n afdraaipad die verlede in wat jou die een oomblik laat snork van die lag en die volgende laat snik, skryf Sophia van Taak.
Liefdesverhaal aan die Kaapse Vlakte
Die nege ontstellende, dikwels gewelddadige kortverhale in 'As die Cape Flats kon praat' is nie sonder gebreke nie, maar dit bevestig dat 'n mens beslis moet kennis neem van dié bundel en eiesoortige stem, skryf Frederick J. Botha.
Nuut op die rak: 'n Halfdosyn vir jong feitevrate
Dié ses nuwe niefiksieboeke vol feite en prettige aktiwiteite beloof om jong feitevrate se grendelkoors vir 'n wyle te laat wyk.
Grigori Raspoetin: Skadu van 'n groot invloed
Met 'n besoek aan die Joesoepof-paleis in St. Petersburg beleef Ilse Zietsman Grigori Raspoetin se laaste oomblikke en sy vind uit wat die aanloop tot sy laaste asem was.
Gemaskerde kuns in die inperkingstyd
Die inperking het baie kunstenaars in nuwe rigtings gestuur. Dit het gelei tot kuns vol Covid-19-boodskappe, skryf Marzahn Botha.
Inperking en slaap: Roetine bring Klaas Vakie
Voel jy moeg sedert die inperking begin het? Delia du Toit vind uit hoekom – en hoe jy beter kan slaap.
Deur Nazley Wilschutt 29 Junie 2020 19:45
Ouers van leerlinge aan die Windermere Primary School in Kensington, Kaapstad, wil hê die skool moet sluit nadat vyf onderwysers glo positief vir die koronavirus getoets is.
Hulle het Maandag by die skool betoog en eis dat die skool eers heropen as die winter verby is.
Bronagh Hammond, woordvoerder van die Wes-Kaapse Onderwysdepartement, sê egter daar is geen positiewe gevalle by die Windermere Primary School nie. Alle onderwysers is volgens haar by die skool teenwoordig.
Ouers betoog Maandagoggend buite die Windermere Primary School in Kensington, Kaapstad.Foto: Jaco Marais
Mainoe Parker, woordvoerder van betogende ouers, sê "dit is 'n risiko vir ons kinders om skool toe te gaan. Die gesondheid van ons kinders en onderwysers moet 'n prioriteit wees. Ek het 'n kind wat 'n leerling by die skool is, net soos die ander ouers wat deelneem aan die betoging, en die gesondheid van ons kinders is vir ons belangrik."
Die betoging het Maandagoggend omstreeks 07:30 by die skool begin.
Parker sê hulle eis nie net dat Windermere sluit nie, maar alle skole in die Kensington-gebied.
Volgens Parker het sowat 100 ouers aan die betoging deelgeneem.
Parker sê almal is moeg daarvan om elke dag bekommerd te wees oor of hul kind veilig by die skool is.
Volgens 'n woordvoerder van die betogende ouers het sowat 100 ouers aan die betoging buite die Windermere Primary School deelgeneem. Foto: Jaco Marais
Paul McAvoy, hoof van die nabygeleë Factreton Primary School, sê die gemeenskap van Kensington druk net hul ontevredenheid uit oor wat besig is om te gebeur.
"Die getal infeksies by skole neem toe. Nie net in die skole nie, maar dwarsoor die provinsies. Die protesoptrede beeld net die ontevredenheid van ouers uit. Die ouers is besorg oor die gesondheid van leerlinge."
McAvoy sê as skoolhoof moet hy die belange van leerlinge eerste stel, en daarom is hy ten gunste van die betoging.
"Skool is belangrik vir die opvoeding van kinders, maar om dit ten koste van hul gesondheid te wil doen, is nie reg nie. Die winterseisoen bemoeilik die situasie."
McAvoy sê hy verkies ook dat skole gesluit bly, minstens totdat die winter verby is. "Ek is regtig besorg oor die welstand van leerlinge. Ek sien hoe hulle elke oggend buite in 'n tou die koue moet trotseer terwyl hulle wag om deur die siftingsproses te gaan voordat hulle die skoolgronde kan betree, en dit is nie lekker nie."
Volgens McAvoy is twee onderwysers by Factreton positief vir die koronavirus getoets, waarvan een reeds herstel het en die ander besig is om te herstel. Nog vier onderwysers is in isolasie.